རྒྱུད་པ་གྲྭ་ཚང་གི་ནང་རྟེན་སྐོར།དེ་ཡང་འདུ་ཁང་ཆེན་མོ་ནི།སྤྱི་ལོ་ལོར་རྫོང་ཆུང་སྐུ་ཕྲེང་དྲུག་པ་འཇིགས་མེད་མཁས་བཙུན་ལུང་རིགས་རྒྱ་མཚོའི་སྐུ་དྲིན་ལ་བརྟེན་ནས་གྲྭ་ཚང་རང་གིས་བསྐྱར་དུ་བཞེངས།འདུ་ཁང་ཆེན་མོའི་ནང་རྒྱལ་བ་རྡོ་རྗེ་འཆང་དང་།འཇམ་དབྱངས་དམར་སེར།རྒྱལ་བ་བྱམས་པ།འཕགས་པ་ཀླུ་སྒྲུབ།སྒྲོལ་ལྗང་།ཇོ་བོ།རྗེ་ཤེས་རབ་སེང་གེརྗེ་ཙོང་ཁ་པ།ཡབ་རྗེ་སྐལ་ལྡན་རྒྱ་མཚོ།པཎ་ཆེན་སྐུ་ཕྲེང་བཞི་བ་བློ་བཟང་ཆོས་ཀྱི་རྒྱལ་མཚན།མར་ནང་འཇིགས་མེད་དམ་ཆོས་རྒྱ་མཚོ།སྐྱབས་མགོན་སྐུ་ཕྲེང་བདུན་པ་སྐལ་ལྡན་བློ་བཟང་འཕྲིན་ལས་ལུང་རྟོགས་རྒྱ་མཚོ།རྫོང་ཆུང་སྐུ་ཕྲེང་དྲུག་པ་འཇིགས་མེད་མཁས་བཙུན་ལུང་རིགས་རྒྱ་མཚོ་བཅས་ཀྱི་སྨན་སྐུ་མི་ཚད་ཅན།འཁོར་དག་པ་རྣམ་བརྒྱད་ཀྱིས་བསྐོར་བའི་རྗེ་ཡབ་སྲས་གསུམ་དང་།གསང་འདུས།འཇིགས་བྱེད་ལྷ་བཅུ་གསུམ།བདེ་མཆོགའཇམ་དབྱངས་དམར་སེར།སྒྲོལ་མ་ཉེར་གཅིག་སོགས་མང་དུ་བཞུགས།འདུ་ཁང་སྟེང་གི་བློས་བསླངས་ཁང་ནང་དུ།ཤུག་པ་དང་གསོམ་པ་ཟུང་གི་རྒྱུ་ཆ་ལས་བཞེངས་པའི་བདེ་གསང་འཇིགས་གསུམ་གྱི་བློས་བསླངས་དང་།ཐུགས་རྗེ་ཆེན་པོ།ཚེ་དཔག་མེད་ཀྱི་གྱན་ཐང་།རྒྱན་དྲུག་མཆོག་གཉིས་ཀྱི་ཐང་གབཀའ་བསྟན་ཚར་འགའ།རྗེ་ཡབ་སྲས་གསུམ་གྱི་གསུང་འབུམ།ཡབ་རྗེ་གསུང་འབུམ་སོགས་ཆོས་དཔེ་མང་པོ་བཞུགས།